Hamburgbibelen

Hamburgbibelen (dansk: Hamborgbibelen) er en håndskrevet praktbibel i tre bind som tilhører Det Kongelige Bibliotek i København. Den inneholder en serie bilder som beskriver fremstillingen av en håndskrevet bok anno 1255. Bildeserien er tegnet inn i initialene; de store forbokstavene.

Verket ble fremstilt til domkirken i Hamburg i 1255. De tre bindene inneholder 700 blad av pergament, hvert blad er en halv meter høyt, og samlet har verket en vekt på 40 kilo. Hamburgbibelen ble kjøpt av Det Kongelige Bibliotek på en auksjon i 1784.

Hamburgbibelen ble en del av UNESCOs verdensminneprogram fra Danmark i 2011.

 Referanser 

 Eksterne lenker 


Kategori:Vulgatamanuskripter
Kategori:Bøker fra 1255
Kategori:Tyske bøker
Kategori:Dansk kultur
Kategori:Verdensminne
Kategori:Det Kongelige Bibliotek